=== Bogmærke og platte ===
Emma Gads yngste søn, [[Urban Gad|Peter Urban Gad]] (1879-1947), var den kreative af hendes to sønner. Han hjalp som ung til ved nogle af moderens projekter og udførte dekorationstegninger. Peter Urban Gad tegnede et [[bogmærke]], som blev reproduceret i 25.000 eksemplarer og udsendt som reklame for Kvindernes Bygning, ved velvilje fra direktør Ernst Boysen.<ref>Lene Rasmussen: "Mælkebøtten som motiv", s. 122, i ''Fra vision til virkelighed - Kvindernes Bygning 125 år.'' Udgivet af Kvindernes Bygning på forlaget Himmerland 2020. {{ISBN|978 87 970300 6 6}}</ref>
[[Fil:Marianne høst, platte, 1897.jpg|thumb|Platte, tegnet af maleren [[Marianne Høst]], solgtes til fordel for Kvindernes Bygning]]
En platte fra [[Royal Copenhagen|Den Kongelige Porcelainsfabrik]], tegnet af maleren [[Marianne Høst]] (1865-1943) skulle sælges til fordel for bygningen fra 1896-1900, som var det årstal, hvor man regnede med, at byggesummen ville være i hus takket være alle de tiltag, der var iværksat. Marianne Høsts platte viser to tårne foran en opgående sol med kraftige stråler. Bogstaverne K B (som Kvindernes Bygning) udgør plattens midte, og nedenunder vises årstallene 1896 og 1900: indsamlingsårstallene. Den blev fremstillet i 1200 eksemplarer og var udsolgt allerede ved årets udgang.<ref>Lene Rasmussen: "Historien om kunsten i Kvindernes Bygning", s. 95-96, i ''Fra vision til virkelighed - Kvindernes Bygning 125 år.'' Udgivet af Kvindernes Bygning på forlaget Himmerland 2020. {{ISBN|978 87 970300 6 6}}</ref>
Historie Bygninger,_konstruktioner_og_anlæg Foreninger Organisationer